Башҡорт теленән дәрес планы

**Белем һабантуйы. Үтелгәндәрҙе ҡабатлау**.

Синыф: 5

Уҡытыусы: Мысырғәлина З.В.

**Маҡсат:** Һабантуй байрамы үрнәгендә исем, исемдәрҙең килеш менән үҙгәреше темаһын ҡабатлау.

**Бурыстар:** 1) Исем, исемдәрҙең килеш менән үҙгәреше темаһын ҡабатлау, нығытыу.

2) Халыҡ милли традициялары аша бәйләнешле һөйләм телен үҫтереү, һүҙлек байлығын арттырыу, ижадиэшләргә өйрәтеү.

3) Уҡыусыларҙа әҙәп, мәҙәни-эстетик зауыҡ, башҡорт халҡының ғөрөф-ғәҙәттәренә ихтирам, бер – береһенә ярҙамлыҡ тойғоларын тәрбиәләү.

**Йыһазландырыу:** карточкалар, слайдттар, һүрәттәр.

Дәрес барышы.

1. **Ойоштороу.**

Хәйерле көн алһыу таңдарға!

Хәйерле көн уңған балаларға!

Хәйерле көн килгән ҡунаҡларға!

Хәйерле көн тыуған еремә!

* Һаумыһығыҙ, балалар!
* Һаумыһығыҙ!
* Хәлдәрегеҙ нисек?
* Яҡшы!
* Бөгөнгө дәрескә әҙерһегеҙме?
* Эйе!
* Әйҙәгеҙ, дәресте башлайыҡ!

1. **Артикуляцион күнегеү өҫтөндә эшләп алабыҙ**

Тиҙәйткес. *1 слайд* .

Ҡар, ҡар, ҡар һабантуйға бар, бар.

Үҙем уҡыйым, хор менән яй уҡыу, хор менән шәп уҡыу, бер баланан уҡытыу.

1. **Төп өлөш.**
2. *слайд.* Һабантуй һүрәте.

Һүрәткә ҡарап инеш һүҙ һөйләйем. Яҙғы эштәр бөтөү менән Башҡортостандың төрлө төбәктәрендә башҡорт халҡының милли байрамдарыныңбереһе – һабантуй байрамы үткәрелә.

* Һабантуй нисек үткәрелә икән? Бөгөн дәрестә беҙ һеҙҙең менән һабантуйҙың нисек үткәрелгәнен белербеҙ. Уны белер өсөн беҙ һеҙҙең менән Белем һабантуйында ҡатнашып алабыҙ. Шул уҡ ваҡытта, был байрамда беҙ исем, исемдәрҙең килеш менән үҙгәрешен ҡабатлап үтәсәкбеҙ, нығытасаҡбыҙ.

Һабантуй – ул күңелле байрам. Унда төрлө уйындар, ярыштар, йыр, бейеү конкурстары үткәрелә. Еңеүселәргә төрлө бүләктәр бүләк иткәндәр. Иң ҙур бүләк булып һарыҡ тора. Миндә һеҙгә һәр бер ярыш, дөрөҫ яуаптарға «һарыҡ» бүләк итәсәкмен. Кем иң күп һарыҡ йыйыр икән?

Ат сабышы

Ат сабышында кем етеҙерәк, шәберәк уҙып китеүе мөһим булып тора. Мин уҡыусыларға төрлө һүҙҙәр менән карточкалар таратып бирәм. Ошо һүҙҙәр араһынан исемдәрҙе табырға, аҫтына һыҙырға кәрәк.

Ҡолғаға менеү

Был уйында ҡатнашыусының сыҙамлығы, етеҙлеге һынала. Карточкалағы исемдәр араһынан килеш ялғаулы исемдәрҙе табып, килештәрен билдәләргә. Һайлап өс һүҙ алабыҙ һәм уларҙы килештә үҙгәртергә.

Йыр, бейеү конкурсы

Һабантуйҙа йыр, бейеү оҫталыҡтары менән ярышыу үҙе бер урын биләгән. Әйҙәгеҙ, уҡыусылар ял итеп бейеп алайыҡ.

Тоҡта йүгереү

Бында ярышыусыларҙың етеҙлеге, отҡорлоғо һынала. Карточкала бирелгән килеш ялғауҙарына дөрөҫ исемдәр һайларға кәрәк. Кем отҡорораҡ булып сығыр икән?

Көрәш

Һабантуйҙа иң күңелле бәйге – көрәш. Батырҙар көстәрен һынайҙар һәм еңеүсе батырға иң ҙур бүләк тәкә бирәләр. Беҙ ҙә белемдәребеҙҙе көрәшеп ҡарайыҡ әле. Бирелгән шул уҡ һүҙҙәр менән һөйләмдәр төҙөргә (2-3 һөйләм)

1. **Яңы һүҙҙәрҙе һүҙлек дәфтәрҙәренә яҙыу.**

Бөгөн дәрестә үткән яңы һүҙҙәрҙе онотмаҫ өсөн дәфтәрҙәргә яҙып алығыҙ, дөрөҫ әйтелешен хор менән ҡабатлау, хәтер һандығына һалып ҡуйыу.

1. **«Һабантуй» текст өҫтөндә эш.**

Хәҙер уҡыусылар дәреслектең 206 – сы битен астыҡ, 516 – сы күнегеүҙе таптыҡ.

1. Тексты уҡытыусының ҡысҡырып уҡыуы.
2. Сылбырлы уҡыу, тәржемә итеү.
3. Һорауҙарға яуап биреү. Һабантуй ҡасан үткәрелә? Унда нимәләр була? Кемдәр ҡатнаша?
4. **Йомғаҡлау.**

Хәҙер «һарыҡтарҙы» һанап сығайыҡ. Кем етеҙ, отҡор, батыр беҙҙең бөгөнгө һабантуйҙа булды икән. Иң күп һарыҡтарҙы кем йыйҙы? Тимәк бөгөн беҙҙең еңеүсе булып \_\_\_\_\_\_\_сыҡты. Әлбиттә, уларға, 5 билдәһе, \_\_\_\_\_\_\_ яуаптары матур булды 4 билдәһе ҡуям. Һабантуйҙа актив ҡатнашыусылар бүләк алалар, мин һеҙгә тәмле бүләктәр бирәм, еңеү шулай тәмле була.

1. **Өй эше.**

Яңы һүҙҙәрҙе ятларға, *һабантуй, еңеүсе* һүҙен килештә үҙгәртергә.

Ваҡыт ҡалһа, «Һабантуй» текстындағы исемдәрҙе табыу, килештәрен билдәләү.